

Република Србија

Аутономна Покрајина Војводина

ОПШТИНСКА УПРАВА ОПШТИНЕ ОЏАЦИ

Одељење за урбанизам, стамбено-комуналне и

имовинско-правне послове

Број: **ROP-ODZ-6861-CPI-2/2019**

Заводни број: **351-155/2019-01**

Дана: 13.06.2019. године

 ОЏАЦИ

 Одељење за урбанизам, стамбено-комуналне и имовинско-правне послове поступајући по захтеву инвеститора, Општине Оџаци, Кнез Михајлова број 24, за издавање грађевинске дозволе, за издавање грађевинске дозволе, на основу члана 8ђ. и 134. и 145. Закона о планирању и изградњи („Сл.гласник РС“, број 72/09, 81/09, 24/2011, 121/2012, 42/2013, 50/2013, 98/2013, 132/2014, 145/14 и 83/18), члана 29. Правилника о поступку спровођења обједињене процедуре електронским путем („Сл.гласник РС“ 113/2015, 96/2016 и 120/2017), члана 146. Закона о општем управном поступку („Службени гласник РС“, бр. 18/2016), члана 81. став 1. тачка 3. Статута општине Оџаци („Сл. лист општине Оџаци“, број 2/19), члана 11. став 2. Одлуке о организацији Општинске управе општине Оџаци („Службени лист општине Оџаци“, број 20/17), Решења број 03-2-103-2/2019-IV од 12.04.2019. године, доноси:

 **З А К Љ У Ч А К**

**Одбацује се** захтев инвеститора, Општине Оџаци, Кнез Михајлова број 24, за издавање грађевинске дозволе за изградњу **атмосферске канализације у радној зони у Оџацима,** на катастарским парцелама број **6036/14 и 6069/42 к.о. Оџаци**, због неиспуњености формалних услова за поступање по истом.

 **О б р а з л о ж е њ е**

Општинска управа Оџаци, Одељење за инвестиције и јавне набавке, ул. Кнез Михајлова бр. 24, у имеОпштине Оџаци,на основу члана 24. Одлуке о организацији општинске управе Оџаци („Службени лист општине Оџаци“, број 20/2017), поднела је захтев за издавање решења за издавање грађевинске дозволе за изградњу објекта ближе описаног у диспозитиву овог Закључка.

Подносилац захтева је приложио следећу документацију:

* Извод из пројекта за грађевинску дозволу са главном свеском, израђен од стране „Есте градња” доо Лозница, Војводе Путника Л4-1, под бројем ПГД-П12/19-И мај 2019., одговорно лице пројектанта Милка Трипковић, главни пројектант Трипковић Зоран, дипл.инж.грађ., лиценца ИКС број 314 4262 03;
* Пројекат за грађевинску дозволу, израђен од стране „Есте градња” доо Лозница, Војводе Путника Л4-1, под бројем ПГД-П12/19-И мај 2019., одговорно лице пројектанта Милка Трипковић, главни пројектант Трипковић Зоран, дипл.инж.грађ., лиценца ИКС број 314 4262 03;
* Техничка контрола пројектне документације израђена под бројем 1/2019-2 од 20.05.2019.године од стране „Земљомер“ Лозница, одговорно лице Владан Спасеновић, вршилац техничке контроле Максимовић Л Никола, дипл.инж.грађ. лиценца ИКС број 314 Г633 08;
* Катастарско топографски план;
* Графички прилози техничке документације у dwg формату и
* Доказ о уплати накнаде за Централну евиденцију.

 По пријему захтева, овај орган проверио је испуњеност формалних услова за поступање по захтеву, прописаних чланом 16. и 17. Правилника о поступку спровођења обједињене процедуре електронским путем („Службени гласник РС“, бр. 113/15, 96/2016 и 120/17) и то: 1) да ли је надлежан за поступање по захтеву 2) подносилац захтева лице које може бити инвеститор те врсте радова у складу са Законом 3) захтев поднет у прописаној форми и да ли садржи све прописане податке 4) да ли је уз захтев приложена сва документација прописана Законом и подзаконским актима; 5) да ли је уз захтев приложен доказ о уплати административних такси и накнаде.

**На основу увида у електронски поднет захтев, овај орган је** **утврдио следеће:**

* **Није достављена сагласност власника катастарске парцеле број 6069/44 к.о. Оџаци.**

Како захтев садржи горе наведени недостатак, у складу са чланом 18. став 1. Правилника о поступку спровођења обједињене процедуре електронским путем („Службени гласник РС“, бр. 113/2015, 96/2016 и 120/17), одлучено је као у диспозитиву овог закључка.

**Ако подносилац захтева у року од десет дана од пријема овог закључка, а најкасније 30 дана од дана његовог објављивања на интернет страници надлежног органа, поднесе нов, усаглашен захтев и отклони све недостатке, не доставља се документација поднета уз захтев који је одбачен, нити поново плаћа административна такса и накнада.**

Подносилац захтева може само једном искористити право на подношење усаглашеног захтева без обавезе достављања документације поднете уз захтев.

**Поука о правном средству**: Против овог закључка може се изјавити приговор Општинском већу, у року од три дана од дана достављања закључка, кроз Централни информациони систем за електронско поступање у оквиру обједињене процедуре.

Обрадио:

Јовановић Светлана, дипл.правник

Руководилац Одељења,

Татјана Стаменковић, дипл.инж.грађ.